તેમ છતાં ૧૧૩ મિનિટની આ ફિલ્મ પર વિવેચકો અને સમાજનો વિચારતો વર્ગ ઓવારી જાય એવું પાસું છે એમાં ઉઠાવાયેલા મુદ્દા. સૌથી ક્રૂર મુદ્દો છે ઓનર કિલિંગનો, જેના માટે હરિયાણા દેશભરમાં કુખ્યાત છે. એ સિવાય ધ્યાનથી જુઓ તો તમને અમીર-ગરીબ, શહેર-ગામડા વચ્ચે વધતી ખાઈ, અમીરો પ્રત્યેની ઘૃણા, સ્ત્રીઓને એક વસ્તુ અને સેક્સ-સિમ્બોલ ગણી લેવાની આપણી માનસિકતા, નોકરી કરતી-સિગારેટ પીતી-સ્વતંત્ર રીતે નિર્ણયો લેતી સ્ત્રીઓને ચારિhયહીન ગણી લેવાની આપણી હલકી વૃત્તિ, ડોમેસ્ટિક વાયલન્સ અને વારસામાં ઊતરતા એના સંસ્કારો, જીવ કરતાં પણ જાત-બિરાદરી-કોમને વધારે મહત્વ આપતા લોકો, પ્રાંતવાદ અને બીજા રાજ્યમાંથી આવેલા લોકો પ્રત્યે ડોકાતો અણગમો... આ બધું પણ રાઇટર સુદીપ શર્મા અને ડિરેક્ટર નવદીપ સિંહે બખૂબી વાર્તામાં વણી લીધું છે.